Keskustelu:Pelastakaa Lapset

message: Kun vertaa muihin isoihin järjestöihin, niin niissä on artikkelin alussa järjestön ruotsinkielinen nimi on ilmaistu seuraavasti: Mannerheimin Lastensuojeluliitto ry  - Mannerheims Barnskyddsförbund rf, Suomen Punainen Risti – Finlands Röda Kors, Suomen Pelastusalan Keskusjärjestö ry - Räddningsbranschens Centralorganisation i Finland rf, Naisten Valmiusliitto ry - Kvinnornas Beredskapsförbund rf. Näiden perässä on sitten veilä englanninkielinen nimi suluissa lyhenteellä engl. Miksi tässä artikkelissa toimitaan toisin? MailariX (keskustelu) 7. tammikuuta 2024 kello 22.57 (EET)
replies: text: Ja jos vastaus on, että tuo kirjoitusasu Pelastakaa Lapset - Rädda Barnen on järjestön logossa, niin... Wikipedia-artikkelissa oleva logo ei ole nykyinen järjestön käyttämä logo. MailariX (keskustelu) 7. tammikuuta 2024 kello 23.41 (EET)
replies: text: :Hyvä, että otit tuon esille. Patentti- ja Rekisterihallituksen yhdistyshaussa  on yhdistyksen perustiedoissa kohta "Yhdistyksen nimi". Siinä lukee "Pelastakaa Lapset ry, ruotsiksi Rädda Barnen rf", ja tämä olisi tullut voimaan 3.1.1986. Sitä ennen yhdistyksen nimeksi on ilmoitettu (4.7.1953 alkaen) "Pelastakaa Lapset - Rädda Barnen r.y.", sitä ennen (15.8.1945 alkaen) "Pelastakaa lapset - Rädda barnen r.y."  ja sitä ennen 11.9.1924 alkaen "Koteja kodittomille lapsille r.y." Vielä aikaisempi nimi oli "Kasvatuskotiyhdistys" alkaen 11.2.1922. Olen ymmärtänyt nykyisen nimen niin, että suomenkielisessä yhteydessä käytetään suomenkielistä nimeä Pelastakaa Lapset ry ja ruotsinkielellä toimittaessa Rädda Barnen rf. -- Minusta tuo aikaisempi "Pelastakaa Lapset – Rädda Barnen " on vanha muoto yhdistyksen nimestä. Miten sinä ajattelet? Ja en tosiaankaan katsonut yhdistyksen nimen mallia logosta vaan juurikin yhdistysrekisteristä. -- Htm (keskustelu) 8. tammikuuta 2024 kello 00.08 (EET)
thread_title:  Ruotsinkielinen nimi artikkelin alussa 

message: Tuo artikkelin Pelastakaa Lapset eri toimintamutojen esittely luettelona ei ole hyvä. Eikö tietosanakirjassa pitäisi pyrkiä esittämään asiat selkeinä kappaleina omien otsikoiden alla eikä "ranskalaisilla viivoilla"? Näin eri toimintamuodot näkyvät myös artikkelin sisällysluettelossa. Verratkaa esimerkiksi artikkeleihin Mannerheimin Lastensuojeluliitto, Suomen Punainen Risti ja Suomen Pelastusalan Keskusjärjestö. MailariX (keskustelu) 7. tammikuuta 2024 kello 23.05 (EET)
replies: text: Tiivistin ilmaisua mielessäni se, että jos jokainen toiminta tulee omaan osioon, niin luettelosta (ja sisällysluettelosta) tulee aika pitkä. Voin tehdä otsikot eri tavalla. Niitä on sentään 13 kappaletta. Kolmen osion teksti on vajaan rivin mittainen (24 tuuman näytöllä), 8 osiota on alle kaksirivisiä ja kahdessa osiossa tekstiä riittää kolmelle riville. Läppärin näytöllä 1-rivisiä on 1, 2-rivisiä on 8, 3-rivisiä on 2 ja 4-rivisiä 2. Kovin lyhyet kappaleet ovat vähän hassuja onelinereitä.-- Htm (keskustelu) 8. tammikuuta 2024 kello 00.18 (EET)
replies: text: :Laitoin osioiden otsikot eri tavalla. Mitä tuumit?  Luettelointimerkin voi jättää pois.-- Htm (keskustelu) 8. tammikuuta 2024 kello 00.22 (EET)
replies: text: ::Otsikot ovat nyt paremmat. Luettelomerkit tekee arikkeliin juuri "ranskalaisilla viivoilla" kirjoitetun maun. Onko se tietosanakirjalle sopivaa? Eri asia olisi, jos tämä olisi vaikka taulukko. Voihan olla, että joku innostuu vielä kirjoittamaan näihin lisää. MailariX (keskustelu) 8. tammikuuta 2024 kello 00.37 (EET)
replies: text: :::Poistin pallerot. -- Htm (keskustelu) 8. tammikuuta 2024 kello 00.43 (EET)
replies: text: ::::Hyvä, kiitos! MailariX (keskustelu) 8. tammikuuta 2024 kello 01.18 (EET)
thread_title:  Toimintamuodot alaotsikoiden alle...